Diari Oficial de la Generalitat Valenciana


Sumari del DOGV 6281, del 03-06-2010 (2010/6238)

Notificació de laude arbitral. Expedient número COIJAC/2008/892/46.
-------------------------------------------------------------------

### Dades del document

Número de DOGV
:   6281

Data del DOGV
:   03-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6238


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2008/892/46. [2010/6238]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2008/892/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral recaigut en el mencionat expedient, mitjançant el present edicte:  
Interessat: Dexmusa (Tuco Valencia)  
Últim domicili conegut: av. de l'Albufera, s/n (46196)  
Expedient: COIJAC/2008/892/46  
Laude de data 22 d'octubre de 2009 que es dicta a València, en els següents termes: S'estima parcialment la pretensió de Celina Felipe Cooney contra Dexmusa (Tuco Valencia), en entendre este col·legi arbitral, per la documentació que hi ha en l'expedient, així com per les manifestacions de la part reclamant i les al·legacions de la mercantil reclamada, que la compra i la devolució de l'objecte de la controvèrsia s'efectuaren dins de les condicions oferides per l'empresa en cada un dels albarans que li foren lliurats i en els quals es destaca en negreta i en majúscules "si a les 48h del servici no queda satisfet, li tornem els diners, excepte mobles a mida, colors i teles especials".  
D'altra banda, en el segon dels albarans es va concretar el canvi del matalàs per un altre de similars característiques, pagant la part compradora 80- de més, i va ser firmat el mencionat albarà per ambdues parts de conformitat. Per tant l'empresa degué d'haver complit el compromís adquirit.  
No obstant això, com que les deficiències al·legades per la reclamant se circumscriuen únicament i exclusiva al matalàs, i el compromís indicat es referia al matalàs sense fer cap menció al somier i les potes, este col·legi arbitral considera equitatiu que Muebles Tuco reintegre a Celina Felipe Cooney la quantitat de 340- en què està valorat el mencionat matalàs, el qual queda a la disposició de l'empresa reclamada, que haurà de retirar-lo del seu domicili en el termini de 15 dies a comptar a partir de l'endemà de la notificació del present laude.  
Passat este termini, si no hi haguera sigut retirat per la mercantil reclamada, la reclamant podrà disposar-hi com considere convenient.  
L'esmentada quantitat haurà de ser depositada en la seu de la Junta Arbitral de Benidorm en el termini de 10 dies hàbils a comptar a partir de l'endemà de la notificació del laude, i quedarà a la disposició de Celina Felipe Cooney.»  
L'indicat laude té caràcter vinculant i executiu i és eficaç des de l'endemà de la notificació.  
Cosa que es fa saber a la interessada - reclamada als efectes oportuns i previstos en el Reial Decret 636/1993, de 3 de maig, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge, i se li comunica que dins dels deu dies següents a la notificació del laude podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què fa referència l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
I perquè servisca de notificació a la interessada consignada anteriorment s'expedix el present edicte.  
València, 24 de maig de 2010.- El president de la Junta Arbitral: Luis Abellán Tolosa.